2011R0408 — FI — 17.12.2014 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EU) N:o 408/2011, annettu 27 päivänä huhtikuuta 2011, torjunta-aineita koskevista tilastoista annetun Euroopan parlamentin ja neuvoston asetuksen (EY) N:o 1185/2009 täytäntöönpanosta siltä osin kuin on kyse tietojen toimittamismuodosta (ETA:n kannalta merkityksellinen teksti) (EYV L 108, 28.4.2011, p.21)

Muutettu:









▼B

KOMISSION ASETUS (EU) N:o 408/2011,

annettu 27 päivänä huhtikuuta 2011,

torjunta-aineita koskevista tilastoista annetun Euroopan parlamentin ja neuvoston asetuksen (EY) N:o 1185/2009 täytäntöönpanosta siltä osin kuin on kyse tietojen toimittamismuodosta

(ETA:n kannalta merkityksellinen teksti)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon torjunta-aineita koskevista tilastoista 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1185/2009 ( 1 ) ja erityisesti sen 5 artiklan 1 kohdan, sekä katsoo seuraavaa: (1) Asetuksessa (EY) N:o 1185/2009 vahvistetaan uudet puitteet torjunta-aineiden myyntiä ja käyttöä koskevien vertailukelpoisten eurooppalaisten tilastojen tuottamiselle. (2) Asetuksen (EY) N:o 1185/2009 3 artiklan 3 kohdan mukaisesti jäsenvaltioiden on toimitettava tilastotiedot sähköisesti sellaisessa teknisessä muodossa, jonka komissio hyväksyy. (3) Ainetta, kemiallista luokitusta, tuoteluokkaa tai pääryhmää koskevat tiedot on toimitettavassa tiedostossa varustettava luottamuksellisuuden varmistamiseksi tunnuksella, josta ilmenee, onko tieto pidettävä salassa. (4) Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset, sekä katsoo seuraavaa: ON HYVÄKSYNYT TÄMÄN ASETUKSEN:







▼M1

1 artikla

Jäsenvaltioiden on toimitettava asetuksen (EY) N:o 1185/2009 liitteissä I ja II kuvatut torjunta-aineita koskevat tilastotiedot käyttäen SDMX-tietorakennemäärittelyjä. Tiedot on toimitettava komissiolle (Eurostatille) keskitetyn tietojen vastaanottopisteen kautta tai asetettava komission (Eurostatin) saataville sähköisessä muodossa.

2 artikla

Komissiolle (Eurostatille) toimitettavien, torjunta-aineiden markkinoille saattamista koskevien tilastotietojen tietorakenteen on oltava liitteessä I olevan määrittelyn mukainen.

Komissiolle (Eurostatille) toimitettavien, torjunta-aineiden maatalouskäyttöä koskevien tilastotietojen tietorakenteen on oltava liitteessä II olevan määrittelyn mukainen.

▼B

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

Torjunta-aineiden markkinoille saattamista koskevien tilastotietojen tietorakenne

Toimitettavien tiedostojen tietorakenteen on oltava seuraava:







Numero Kenttä Huomautukset 1 maa esim. Ranska 2 vuosi tietojen viitevuosi (esim. 2010) 3 pääryhmä asetuksen (EY) N:o 1185/2009 liitteessä III luetellut koodit 4 tuoteluokat 5 kemiallinen luokka 6 tehoaine 7 havaintoarvo (myyty määrä) kilogrammoina kyseistä ainetta 8 salassapitotunnus kentissä 3, 4, 5 ja 6 tunnus









LIITE II

Torjunta-aineiden maatalouskäyttöä koskevien tilastotietojen tietorakenne

Toimitettavien tiedostojen tietorakenteen on oltava seuraava:







Numero Kenttä Huomautukset 1 maa esim. Ranska 2 vuosi tietojen viitevuosi (esim. 2010) 3 viljelykasvi jaottelu yksittäisten viljelykasvien mukaan 4 tehoaine asetuksen (EY) N:o 1185/2009 liitteessä III luetellut koodit 5 havaintoarvo (kyseiselle viljelykasville käytetty aineen määrä) kilogrammoina kyseistä ainetta 6 havaintoarvo (aineella käsitelty kyseisen viljelykasvin viljelypinta-ala) hehtaaria 7 salassapitotunnus tunnus